తొర్రూర్ (అబ్దుల్లాపూర్‌మెట్ మండలం)

తొర్రూర్,తెలంగాణ రాష్ట్రం, రంగారెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం.

జిల్లాల పునర్వ్యవస్థీకరణలో 
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి  చేర్చారు.

గ్రామ నామ విశేషం
ఈ గ్రామనామం పశుసంబంధమైనది. తొర్రూరు అన్న పేరు బాగా ప్రాచీనమైనదని పరిశోధకులు తేల్చారు. కొత్తరాతియుగం, బృహత్‌శిలా యుగానికి చెందిన ప్రాక్తన చారిత్రిక దశ నాటి పేరుగా గుర్తించారు. కొత్త రాతియుగంలో పశుపాలన, వ్యవసాయం విస్తృతిపొంది, రాగి, ఇనుము వాడకం, లోహపరిశ్రమ అవతరించింది. ఈ అంశాలను సూచిస్తూ ఏర్పడిన గ్రామనామాల్లో తొర్రూరు ఒకటి.. ఈ గ్రామములో ప్రధాన భాష తెలుగు.

గణాంకాలు
2011 భారత జనగణన గణాంకాల ప్రకారం గ్రామ జనాభా మొత్తం. 4912, పురుషులు. 2522, స్త్రీలు 2390, నివాస గృహాలు 1033, విస్తీర్ణము. 974 హెక్టార్లు. ప్రజల భాష తెలుగు.

రవాణా సౌకర్యములు
ఈ గ్రామానికి ఎల్.బి.నగర్ 10 కి.లో మీటర్ల దూరములో ఉంది. ఇక్కడికి, పరిసర ప్రాంతాలకు మంచి రహదారి వ్వవస్త కలిగి యుండి, ఆర్.టి.సి బస్సుల సౌకర్యము కూడా ఉంది. ఈ గ్రామానికి 10 కి.మీ. లోపు రైలు వసతి లేదు. కాని ప్రధాన రైల్వేస్టేషను సికింద్రాబాదు ఇక్కడికి 18 కి.మీ దూరములో ఉంది. అక్కడి నుండి దేశములోని పలు ప్రాంతాలకు రైలు వసతి ఉంది.

పాఠశాలలు
ఈ గ్రామములో ఒక జిల్లాపరిషత్ ఉన్నత పాఠశాల, సరస్వతి విద్యామందిర్ పాఠశాల ఉన్నాయి.

పర్యాటక స్థలాలు 

ఈ గ్రామంలోని శ్రీ రేణుకా ఎల్లమ్మ ఆలయం ఎంతో ప్రసిద్ధిపొందినది. సా.శ. 17వ శతాబ్దంలో రేణుకాదేవి ఇక్కడ స్వయంభూగా వెలసినట్లు చారిత్రిక ఆధారాలున్నవి. కొండశిఖరంపై అమ్మవారు కొలువుదీరి, భక్తులను కటాక్షిస్తూ ఉంటుంది. ఆషాఢమాసంలో ఇక్కడ జాతర అంగరంగవైభవంగా జరుగుతుంది.

మూలాలు

వెలుపలి లింకులు